پىيادە مېڭىشنىڭ ئادەم بەدىنىگە بولغان بەش تۈرلۈك پايدىسى
توۋتياۋ تورى خەۋىرى، نۇر تورى تەرجىمىسى:سىز كېيىنكى قېتىم بەدەن تەكشۈرتكەندە، دوختۇرنىڭ سىزگە كۆپ يول مېڭىشنى تەكىتلىشىنى ئاڭلىسىڭىز ھەرگىز ھەيران قالماڭ. سىز بەلكىم بىر ياش چېغىڭىزدىلا ئۆگىنىپ بولغان بۇ ھەركەتنىڭ ھازىر ساغلاملىق دورىسى بولۇپ قالغانلىقنى ئويلاپمۇ يىتەلمىگەن بولۇشىڭىز مۇمكىن. ئامېرىكا كېسەللىكلەرنى كونترول قىلىش ۋە ئالدىنى ئېلىش مەركىزىنىڭ سابىق مۇدىرى توماس فىرىدىننىڭ سۆزى بويىچە ئېيتقاندا، «يول مېڭىشنىڭ ئۆزى بىر خىسلەتلىك دورا».ئەلۋەتتە، بىز ھەممىمىز پىيادە مېڭىشنى ئۆز ئىچىگە ئالغان ھەر قانداق بەدەن پائالىيىتىنىڭ ساغلاملىقىمىزغا نىسبەتەن ئىنتايىن ياخشى ئىلگىرى سۈرۈش رولىنى ئوينايدىغانلىقىنى بىلىمىز. ئەمما پىيادە مېڭىش باشقا بەدەن پائالىيەتلىرىگە سېلىشتۇرغاندا، ئۆزىگە خاس ساغلاملىق پايدىسى بار، تۆۋەندىكى پىيادە مېڭىشنىڭ ساغلاملىقىڭىزغا ئېلىپ كېلىدىغان بەش خىل پايدىسى سىزنى ھەيران قالدۇرىدۇ.1. پىيادە ماڭغاندا ماي ساقلاش گېنىنى سەلبىي رولىنى يوقاتقىلى بولىدۇخارۋارد داشۆسى تەتقىقاتچىلىرى 12 مىڭدىن ئارتۇق ئادەمگە قارىتا سېمىزلىكنى ئىلگىرى سۈرىدىغان 32 گېننى تەتقىق قىلىپ، ماي ساقلاش گېنىنىڭ ئادەم بەدىنىنىڭ ئېغىرلىقىغا كۆرسىتىدىغان تەسىرىنى كۆزەتكەن. ئەڭ ئاخىرىدا تەتقىقاتچىلارنىڭ بايقىشىچە، ھەر كۈنى بىر سائەت تېز مېڭىشقا قاتناشقان تەتقىقاتچىلىرى ئىچىدە ياغ ساقلاش گېنىنىڭ سەمىرىپ كېتىشكە تەسىر كۆرسىتىش رولى يېرىم ھەسسە تۆۋەنلىگەن.2. پىيادە مېڭىش سىزنىڭ تاتلىق يېمەكلىككە بولغان تەشنالىقىڭىزنى ئازايتىدۇئەنگلىيە ئېكسېت داشۆسىنىڭ ئىككى تۈرلۈك تەتقىقاتىدا بايقىلىشىچە، 15 مىنۇت پىيادە مېڭىش بىزنىڭ شاكىلات يېيىش ئىستىكىمىزنى ئازايتىدىكەن، ھەتتا سىز بىر قەدەر چوڭ بېسىم ھېس قىلغان ئەھۋالدىمۇ، پىيادە مېڭىش ئارقىلىق بېسىمنى تۆۋەنلىتىش ئۈنۈمى شاكىلات يەپ بېسىمنى يېنكلىتىشكە قارىغاندا ئۈنۈملۈك بولىدىكەن. ئەڭ يېڭى تەتقىقاتلاردىن ئىسپاتلىنىشىچە، يول يۈرۈش ھەر خىل شېكەر تەركىبلىك ئۇششاق-چۈششەك يېمەكلىكلەرگە بولغان پىسخىكىلىق تەشنالىق ۋە ئەمەلىي قوبۇل قىلىش مىقدارىنى ئازايتىدىكەن.3. پىيادە ماڭغاندا سۈت بېزى راكىغا گىرىپتار بولۇش خەتىرىنى تۆۋەنلەتكىلى بولىدۇھازىرقى ئىلمىي تەتقىقاتلاردىن بايقىلىشىچە، ھەر قانداق شەكىلدىكى بەدەن پائالىيىتى سۈت بېزى راكىغا گىرىپتار بولۇش خەۋپىنى تۆۋەنلىتەلەيدىكەن. ئەمما ئامېرىكا راك كېسەللىكى جەمئىيىتى ئېلىپ بارغان بىر تۈرلۈك مەخسۇس يۈرۈش تەتقىقاتىدا بايقىلىشىچە، ھەر ھەپتىدە يەتتە سائەتتىن ئارتۇق پىيادە ماڭغان ئاياللار بىلەن ھەر ھەپتىدە ئۈچ سائەتتىن ئارتۇق پىيادە ماڭغان ئاياللارغا سېلىشتۇرغاندا، سۈت بېزى راكىغا گىرىپتار بولۇش خەتىرى% 14 تۆۋەنلىگەن. پىيادە مېڭىش ھەتتا سۈت بېزى راكىغا گىرىپتار بولۇش خەۋپى يۇقىرى بولغان ئاياللارغا، مەسىلەن، بەدەن ئېغىرلىقى ئېشىپ كېتىش ياكى ھورمۇنلۇق دورا ئىچىش قاتارلىقلارغا قارىتا ئالدىنى ئېلىش رولىنى ئوينايدۇ.4. پىيادە مېڭىش بوغۇم ئاغرىقىنى پەسەيتىدۇكۆپ تۈرلۈك تەتقىقاتلاردىن بايقىلىشىچە، پىيادە مېڭىش ئارقىلىق بوغۇم ياللۇغى بىلەن مۇناسىۋەتلىك ئاغرىق مەسىلىسىنى يېنىكلەتكىلى بولىدىكەن، ئۇنىڭ ئۈستىگە بىر ھەپتىدە بەش ئىنگلىز مىلىدىن ئالتە ئىنگلىز مىلىغىچە پىيادە مېڭىش يەنە بوغۇم ياللۇغىنىڭ ئالدىنى ئېلىش رولىنى ئوينايدىكەن. يەنى پىيادە مېڭىش بوغۇمىڭىزنى قوغدايدۇ .چۈنكى سىز ماڭغاندا بوغۇمنى غىدىقلاپ بوغۇم سۇيۇقلۇقى ئاجرىتىپ چىقىرىپ، بوغۇمنى تېخىمۇ ياخشى سىلىقلاش رولىنى ئوينايدۇ، شۇنىڭ بىلەن بىر ۋاقىتتا، بوغۇم ئەتراپىدىكى مۇسكۇللارنىڭ كۈچىنى ئاشۇرۇپ، بوغۇمنى تېخىمۇ ياخشى مۇقىم قوغداش رولى بىلەن تەمىنلەيدۇ. بولۇپمۇ تىز ۋە يانپاش بوغۇمى قاتارلىق سۆڭەك بوغۇم ياللۇغىغا ئەڭ ئاسان گىرىپتار بولىدىغان بوغۇملار.5. پىيادە مېڭىش بەدەننىڭ ئىممۇنىتېت ئىقتىدارىنى كۈچەيتىدۇپىيادە ماڭسىڭىز يۇقۇملۇق زۇكام مەزگىلىدە ئىممونىتىت  كۈچىڭىزنى ساقلاپ قالالايسىز. يېقىنقى بىر تۈرلۈك 1000دىن ئارتۇق ئادەمگە قارىتىلغان تەتقىقاتتا بايقىلىشىچە، ھەر كۈنى ئاز دېگەندە 20 مىنۇت، ھەر ھەپتىدە بەش كۈن پىيادە ماڭغان ئادەمنىڭ، ھەر ھەپتىدە پەقەت بىر قېتىملا پىيادە ماڭغان ئادەمگە قارىغاندا ئاغىرىپ قېلىش نىسبىتى تۆۋەن بولىدۇ، ھەتتا دائىم پىيادا ماڭغان ئادەملەرنىڭ ئاغرىپ قېلىپ رۇخسەت سورىغان كۈن سانى%43 ئاز بولىدىكەن. ئەگەر دائىم پىيادە ماڭىدىغان كىشىلەر ئاغرىپ قالسا، ئۇلارنىڭ ئەسلىگە كېلىش ۋاقتى تېخىمۇ تېز، كېسىلى تېخىمۇ ئاسان بولىدۇ.كۆرمىسىڭىز بىلمەيسىز ،بىر قارىسىڭىز چۆچۈپ كېتىسىز، ئالىملارنىڭ تەتقىق قىلىشى ئارقىلىق بۇ بىر ئاددىيلا مېڭىشنىڭ كىشىلەر ئويلاپ باقمىغان شۇنچە كۆپ ساغلاملىق پايدىسىنى بايقىدى. ئۇنداقتا بىز يەنە نېمىگە ئىككىلىنىمىز؟ دەرھال ئورنىمىزدىن تۇرۇپ، ئەتراپنى ئايلىنىپ كېلەيلى!